ഇസ്ലാമില് മതം മാറ്റാന് ജിഹാദില്ല വര്ഗീയ പ്രസ്താവനകളെ പ്രോത്സാഹിപ്പിക്കരുതെന്നും സമസ്ത നര്കോട്ടിക് ജിഹാദ് പരാമര്ശത്തില് പാലാ ബിഷപിനെ വിമര്ശിച്ച് സമസ്ത പ്രസിഡന്റ് സയ്യിദ് ജിഫ്രി മുത്തുക്കോയ തങ്ങള്. ഒരു വിഭാഗത്തെ നോവിക്കുകയോ വേദനിപ്പിക്കുകയോ ചെയ്യുന്ന രീതി മതമേലധ്യക്ഷന്മാരുടെ ഭാഗത്ത് നിന്നുമുണ്ടാകരുത്. ബിഷപുമാര്ക്ക് അഭിപ്രായം പറയാം. എന്നാല് ഇത്തരം വര്ഗീയ പ്രസ്താവനകളെ സര്ക്കാര് ഒരിക്കലും പ്രോത്സാഹിപ്പിക്കരുതെന്നും അദ്ദേഹം ആവശ്യപ്പെട്ടു. താമരശ്ശേരി ബിഷപ് ലേഖനമിറക്കാന് പാടില്ലായിരുന്നു. ഇസ്ലാമില് മതം മാറ്റാന് ജിഹാദില്ല. ഇസ്ലാം മതം ഒരിക്കലും പ്രോത്സാഹിപ്പിക്കുന്ന ഒന്നല്ല ലൗ ജിഹാദ് എന്നും ജിഫ്രി തങ്ങള് പറഞ്ഞു. സംഘടനാവിരുദ്ധമായി എന്തെങ്കിലും ചെയ്തിട്ടുണ്ടെങ്കില് അത് എല്ലാ മുസ്ലിങ്ങളുടെയും പേരില് കെട്ടിവെക്കരുത്. മുസ്ലിങ്ങള്ക്ക് ലൗ ജിഹാദ്, നാര്കോട്ടിക് ജിഹാദ് അജണ്ട ഇല്ലെന്നും അദ്ദേഹം പ്രതികരിച്ചു.